Haskell roep hokaai ná 11 seisoene | Netwerk24
Haskell roep hokaai ná 11 seisoene
Die Engelse flank James Haskell (34) gaan sy stewels ná 11 seisoene as beroepsrugbyspeler en 77 toetse vir Engeland ophang.
Die Engelse strydros James Haskell het besluit om sy stewels op te hang. Foto: Getty Images
Haskell het die afgelope seisoen deurgeloop onder beserings, met veral sy enkels wat probleme besorg het.
"Ek was mal oor elke minuut van my loopbaan en is bevoorreg dat ek saam met 'n paar uitsonderlike spelers kon speel," het Haskell in 'n verklaring gesê.
Dié losvoorspeler het ná meer as 200 wedstryde vir London Wasps die afgelope seisoen vir Northampton Saints uitgedraf.
Haskell het in twee Wêreldbeker-toernooie vir Engeland diens gedoen, het die Sesnasies-titel drie keer verower en was ook in die Britse en Ierse Leeus se groep wat in 2017 die louere met Nieu-Seeland gedeel het.
Volgens Haskell is die twee dinge waaroor hy die spytste is, dat hy nooit sal weet hoe dit voel om 'n WB-toernooi te wen of om vir die Barbarians uit te draf nie. – Reuters